7.  ข้อพิพาททางกฏหมาย

ข้อพิพาททางกฎหมาย ซึ่งบริษัทหรือบริษัทย่อยเป็นคู่ความหรือคู่กรณี
โดยที่คดีหรือข้อพิพาทยังไม่สิ้นสุดเฉพาะคดีที่อาจมีผลกระทบต่อทรัพย์สินของบริษัทหรือบริษัทย่อย
ที่มีจำนวนสูงกว่าร้อยละ 10 ของสินทรัพย์หมุนเวียน ณ วันที่ 31 ธันวาคม 2545 ( จำนวนสูงกว่า
32 ล้านบาท )

รายงานคดี บริษัท มีเดีย ออฟ มีเดียส์ จำกัด (มหาชน) และบริษัทย่อย

+-----------------------+----------+-----------------------+----------+
| ศาลที่กำลัง              | วันเริ่ม คดี | คู่ความ                 | มูลคดี     |
|                       |          |                       |          |
| พิจารณาคดี              |          |                       |          |
+-----------------------+----------+-----------------------+----------+
| ศาลแพ่งกรุงเทพใต้(ถูก     | 30 ก.ย.  | ธนาคารไทยพาณิชย์จำกัด    | 102      |
| ฟ้องร่วมกับบริษัทอิลูร่าจำกัด) | 2542     | (มหาชน)               | ,389,802 |
+-----------------------+----------+-----------------------+----------+

ธนาคารไทยพาณิชย์จำกัด (มหาชน) เจ้าหนี้เงินกู้ของบริษัท อิลูร่า จำกัด
ซึ่งเป็นบริษัทร่วมได้ยื่นฟ้องต่อศาลแพ่งและศาลทรัพย์สินทางปัญญาและการค้าระหว่างประเทศกลางให้บริษัท
อิลูร่า จำกัด และบริษัทมีเดีย ออฟ มีเดียส์ จำกัด (มหาชน) ในฐานะผู้ค้ำประกันเงินกู้บางส่วน
จำนวน 28.5 ล้านบาท ให้ชำระคืนเงินกู้พร้อมดอกเบี้ยจำนวน 102 ล้านบาท เมื่อวันที่ 26 ตุลาคม
2543 ศาลแพ่งได้พิพากษาให้บริษัทร่วมดังกล่าวชำระคืนเงินกู้พร้อมดอกเบี้ยจำนวนทั้งสิ้น 126.7
ล้านบาท หากบริษัทร่วมไม่สามารถชำระหนี้ได้
บริษัทในฐานะผู้ค้ำประกันมีความรับผิดตามวงเงินค้ำประกันพร้อมดอกเบี้ยในอัตราร้อยละ 7.5
ต่อปีนับแต่วันที่ 3 มกราคม 2542 จนถึงวันที่ชำระเสร็จ ณ วันที่ 31 ธันวาคม 2544
บริษัทได้ตั้งสำรองสำหรับหนี้สินดังกล่าวจำนวน 36.9 ล้านบาท
และได้รวมอยู่ในหนี้ที่ปรับโครงสร้างตามแผนฟื้นฟูกิจการของบริษัทแล้ว

ความเห็นผู้บริหารเกี่ยวกับผลกระทบที่อาจเกิดขึ้นของคดีหรือข้อพิพาทต่อการดำเนินงานของบริษัทและบริษัทย่อย

เนื่องจากบริษัท อิลูร่า จำกัด ประสบปัญหาการขาดสภาพคล่องและได้หยุดดำเนินการในปี 2545
ผู้บริหารจึงมีความเห็นว่า บริษัท อิลูร่า จำกัด ไม่มีความสามารถที่จะชำระหนี้ได้ บริษัท มีเดีย ออฟ
มีเดียส์ จำกัด (มหาชน) ในฐานะผู้ค้ำประกันจึงต้องรับผิดในจำนวนเงินค้ำประกัน 28.5 ล้านบาท
ภาระหนี้ค้ำประกันนี้ได้รวมอยู่ในหนี้ที่ปรับโครงสร้างตามแผนฟื้นฟูกิจการของบริษัท มีเดีย ออฟ
มีเดียส์ จำกัด (มหาชน) แล้ว

ข้อพิพาททางภาษี

กรมสรรพากรได้ยื่นคำขอรับชำระหนี้จำนวนประมาณ 141 ล้านบาท ต่อศาลล้มละลายกลาง
โดยหนี้ดังกล่าวเป็นภาษีเงินได้นิติบุคคล ภาษีมูลค่าเพิ่ม และภาษีบุคคลธรรมดาหัก ณ ที่จ่าย ของปี
2539 และ 2540 ซึ่งบริษัทได้ยื่นขอคืนภาษีสำหรับปี 2540 ไว้
บริษัทได้นำหนี้ส่วนนี้เข้าอยู่ในแผนฟื้นฟูด้วย โดยจัดเป็นเจ้าหนี้สรรพากรที่มีข้อพิพาท

ความเห็นผู้บริหารเกี่ยวกับผลกระทบที่อาจเกิดขึ้นของคดีหรือข้อพิพาทต่อการดำเนินงานของบริษัทและบริษัทย่อย

ผู้บริหารของบริษัทมีความเห็นว่า บริษัทไม่น่าจะต้องชำระภาษีเพิ่มเติมตามจำนวนดังกล่าว
จึงได้ยื่นอุทธรณ์เมื่อวันที่ 2 มีนาคม 2544 ต่อมาวันที่ 12 ธันวาคม 2545
บริษัทได้รับหนังสือจากคณะกรรมการพิจารณาอุทธรณ์ให้ลดภาษีเงินได้ เบี้ยปรับและเงินเพิ่ม คงเหลือ
40.69 ล้านบาท แต่บริษัทก็ยังคงไม่เห็นด้วยกับคณะกรรมการพิจารณาอุทธรณ์
จึงยื่นฟ้องคดีต่อศาลภาษีอากรกลางเพื่อขอให้ยกเลิกเพิกถอนการประเมินภาษีดังกล่าวเมื่อวันที่ 3
มีนาคม 2546 อย่างไรก็ตาม ณ วันที่ 31 ธันวาคม 2545
บริษัทได้มีการตั้งสำรองค่าภาษีเงินได้ที่ถูกประเมิน
รวมถึงค่าใช้จ่ายเกี่ยวกับการยื่นฟ้องคดีต่อศาลเป็นจำนวนเงิน 43.69 ล้านบาท